Diari Oficial de la Generalitat Valenciana


Sumari del DOGV 9022, del 17-02-2021 (2021/947)

Notificació de la sentència dictada en el procediment de modificació de mesures número 370/2019.
------------------------------------------------------------------------------------------------

### Dades del document

Número de DOGV
:   9022

Data del DOGV
:   17-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/947


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de modificació de mesures número 370/2019. [2021/947]  
Part demandant: Cristina Malagón Rubio.  
Part demandada: Giancarlo Rafael Rodríguez Deleg.  
En el judici a què s'ha fet referència, s'ha dictat la Sentència 575/2020, que té el text que, literalment, és com segueix:  
«Dispositiva  
Estime, en part, la demanda presentada i modifique les mesures ordenades en la sentència dictada el 8 de febrer de 2018 en el procediment de divorci d'acord mutu núm. 1716/2017, únicament en els extrems següents:  
1r. Atribuïsc a la mare l'exercici exclusiu de la pàtria potestat sobre el fill menor, A.R.M., nascut el dia \*\*\*\*\*\*\*\*.  
L'exercici exclusiu de la pàtria potestat implica que la mare podrà, sense comptar amb el consentiment del pare, adoptar les decisions rellevants que afecten el menor, especialment en l'àmbit educatiu, sanitari, religiós i social.  
Per això, podrà decidir per si sola, sense el consentiment patern, l'elecció o el canvi de centre o model educatiu o activitats extraescolars que haja de realitzar; qualsevol intervenció quirúrgica, tractament mèdic o tractament psicològic; sobre la realització o no d'un acte religiós o social rellevant, així com la manera de dur-lo a terme; el canvi de domicili; l'autorització per a l'eixida del territori nacional, l'obtenció del DNI, el passaport i, en general, qualsevol tràmit administratiu que, de manera ordinària, requeriria l'autorització dels dos progenitors.  
2n. Se suspén el règim de visites a favor del pare.  
No s'hi aprecien motius per a imposar les costes processals a cap dels litigants.  
Notifiqueu la resolució anterior a les parts i feu-los saber que aquesta és susceptible de recurs d'apel·lació. El recurs ha d'interposar-se per escrit dins del termini de 20 dies hàbils, comptador a partir de l'endemà de la notificació. Cal efectuar una consignació prèvia de 50 euros en el compte de consignacions i depòsits d'aquest jutjat, sense el requisit del qual no s'admetrà a tràmit el recurs (disposició addicional 15a de l'LOPJ, modificada per la Llei orgànica 1/2009, de 03.11.2009).  
  
Una vegada aquesta resolució siga ferma, remeteu-ne una testimoniança al registre civil en què conste inscrit el naixement del menor per a inscriure-hi l'exercici exclusiu de la pàtria potestat atribuït a la mare.  
Aquesta és la meua sentència, que pronuncie, mane i signe.»  
  
Publicació. La sentència anterior va ser pronunciada i publicada i va publicar-se de conformitat amb el que estableix l'article 212 de la Llei d'enjudiciament civil. En done fe.  
Part dispositiva  
Ordene:  
Estime la petició formulada per la representació processal de Cristina Malagón Rubio de rectificar la sentència dictada, en aquest procediment, l'11 de desembre de 2020, en el sentit que s'indica:  
La sentència que es modifica és la sentència dictada el 8 de febrer de 2018 i es desconeix el parador del pare des de fa dos anys, quan es va signar el conveni.  
Expediu un certificat d'aquesta resolució, que quedarà unit a aquestes actuacions, i porteu-ne l'original al llibre de resolucions definitives.  
Mode d'impugnació: en contra d'aquesta resolució no es pot interposar cap recurs, sense perjudici dels recursos que siguen procedents contra la resolució a la qual es refereix la sol·licitud d'aclariment.  
Així ho mana i ordena el jutge.  
Atés que es desconeix el domicili o la residència actuals de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ordena la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de la Sentència núm. 575/2020 i de la interlocutòria d'aclariment.  
  
Elx, 14 de gener de 2021.- El lletrat de l'Administració de justícia: Jesús Larrosa Abellán.